**Álmosd Község Önkormányzata Képviselő-testületének**

**23/2017. (X. 31.) önkormányzati rendelete**

**a köztisztviselőket megillető juttatásokról és támogatásokról**

Álmosd Község Önkormányzata Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 237. §-ában kapott felhatalmazás alapján a következőket rendeli el:

**A rendelet hatálya**

**1. §** (1) A rendelet hatálya az Álmosdi Közös Önkormányzati Hivatalban foglalkoztatott köztisztviselőkre és közszolgálati ügykezelőkre (a továbbiakban: köztisztviselő) terjed ki.

(2) A rendeletben meghatározott szabályokat a főállású polgármester tekintetében is alkalmazni kell.

**Köztisztviselői juttatások, támogatások**

**2. §** (1) A köztisztviselő részére az önkormányzat a következő szociális juttatásokat biztosítja:

a) családalapítási támogatás keretében gyermekszületési támogatás;

b) temetési segély a köztisztviselővel közös háztartásban élt, a Polgári Törvénykönyvben meghatározott közeli hozzátartozó eltemettetéséhez;

c) kedvezményes ebéd igénybe vétele az önkormányzati intézmények konyhájáról, maximum napi két adag mértékéig.

(2) Az (1) bekezdés a) és b) pontjában meghatározott támogatás mértéke 50.000 forint.

(3) Az (1) bekezdés c) pontjában meghatározott kedvezményes ebéd fizetendő díja a felnőtt ebéd élelmezési nyersanyagnormája áfával növelt összege.

**3. §** Ez a rendelet 2017. november 1. napján lép hatályba.

**4. §** A rendelet hatályba lépésével egyidejűleg hatályát veszti Álmosd Község Önkormányzatának 2/2004. (II. 16.) számú rendelete.

|  |  |
| --- | --- |
| Dr. Medve Erzsébet  jegyző | Markocsány Tamásné  alpolgármester |

|  |
| --- |
| *Kihirdetési rendelkezés:*  *A rendeletet kihirdettem:*  *Álmosd, 2017. 10. 31.*  *dr. Medve Erzsébet*  *jegyző* |